laion/Wikipedia-Exotic huggingface dataset:
סמנה זניט

סמנה זניט (ברוסית: ФК «Смена-Зенит» או "ДЮСШ "Смена-Зенит"") היה מועדון כדורגל רוסי מהעיר סנקט פטרסבורג, שנוסד בשנת 2008, אך פורק אחרי עונה אחת והתמודד בליגה השנייה ברוסיה כמועדון מילואים של מועדון הכדורגל זניט. לאחר עונת 2009, זניט החליטה לפרק את המועדון ובהמשך הקימה את זניט-2 סנקט פטרבורג כמועדון מילואים אחר. אקדמיית זניט סנקט פטרבורג "Контактная информация". DYuSSh Smena-Zenit. אורכב מ-המקור ב-2010-10-08. נבדק ב-2010-05-08. Игорь Корнеев: «Смена-Зенит» будет расформирована, так как себя не оправдала» ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
Changes (אלבום של ג'סטין ביבר)

Changes הוא אלבום האולפן החמישי של הזמר-יוצר הקנדי ג'סטין ביבר. האלבום יצא לאור ב-14 בפברואר 2020, על ידי חברת התקליטים דאף ג'אם. ב-27 באוקטובר 2019, הודיע ביבר שהוא יוציא את אלבום האולפן הקרוב שלו לפני חג המולד אם פוסט האינסטגרם שלו יגיע ל-20 מיליון לייקים. עם זאת, הפוסט נמחק ומאז נדחתה ההוצאה. במקום זאת, הכריז על הסינגל הראשי מתוך האלבום, "Yummy" והעלה טריילר לאלבום לערוץ היוטיוב שלו. השיר יצא ב-3 בינואר 2020, והגיע לשיאו בעשרת המובילים במצעדים במדינות רבות. כותרת האלבום יחד עם עטיפתו נחשפה ב-28 בינואר 2020, עם צאת הסינגל השיווקי מתוך האלבום, "Get Me" בשיתוף הזמרת האמריקאית קלאני. "Yummy" - יצא לאור ב-3 בינואר 2020, כסינגל הראשון מתוך האלבום. עם יציאתו, נכנס אל המקום השני במצעד בילבורד הוט 100, למקום הראשון במצעד של איגוד תעשיית ההקלטות הניו זילנדי, ולמקום ה-8 במצעד השבועי של מדיה פורסט. "Intentions" - יצא לאור ב-7 בפברואר 2020, כסינגל השני מתוך האלבום. עם יציאתו, נכנס אל המקום ה-36 במצעד 40 שירי המיינסטרים של בילבורד. "Forever" - יצא לאור ב-14 בפברואר 2020, כסינגל השלישי מתוך האלבום. עם יציאתו, נכנס אל המקום ה-29 במצעד הסינגלים הבריטי. "Get Me" - יצא לאור ב-28 בינואר 2020 כסינגל שיווקי לאלבום. עם יציאתו, נכנס אל המקום ה-93 במצעד בילבורד הוט 100, ולמקום הרביעי במצעד של איגוד תעשיית ההקלטות הניו זילנדי. ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד. מידע על האלבום Changes באתר MusicBrainz מידע על האלבום Changes באתר AllMusic האלבום Changes באתר Discogs האלבום Changes באתר ספוטיפיי האלבום Changes באתר דיזר האלבום Changes באתר אפל מיוזיק האלבום Changes באתר Last.fm האלבום Changes באתר טיידל האלבום Changes באתר יוטיוב Navjosh, Justin Bieber's New Album is Reportedly Titled 'Changes'; Breaks Down During Listening Event, HipHop-N-More, ‏2020-01-24 (באנגלית) Changes by Justin Bieber (באנגלית אמריקאית), נבדק ב-2020-01-28 Could Justin Bieber Release an Album Before Christmas?, Billboard Daniel Kucher, Without 20 million likes, Justin Bieber's album is 2020, Somag News, ‏1 בדצמבר 2019 (באנגלית) Bryan Rolli, Justin Bieber Teases New Single ‘Yummy,’ Shares 2020 Tour Dates, Forbes (באנגלית) Justin Bieber Announces New Album Changes, Shares New Song: Listen, Pitchfork (באנגלית) Justin Bieber Chart History, Billboard The Official New Zealand Music Chart, THE OFFICIAL NZ MUSIC CHART (באנגלית) niv the tool, המצעד השבועי של מדיה פורסט, באתר mediaforest-group Official Singles Chart Top 100 | Official Charts Company, www.officialcharts.com (באנגלית) Justin Bieber The Ho t 100 HOT 40 SINGLES WAIATA TAKITAHI, WERA RAWA 40 The 50 Best Albums of 2020 (So Far), בילבורד, ‏9 ביוני 2020 British Phonographic Industry Changes by Justin Bieber (בCanadian English), נבדק ב-2020-02-23 Changes LP, Justin Bieber (באנגלית) Changes Cassette, Justin Bieber (באנגלית) (ארכיון)
האוסף (אלבום של שרית חדד)

האוסף הוא אלבום אוסף של הזמרת-יוצרת הישראלית שרית חדד, הכולל 17 שירים מאלבומים אחרים. אלבום האוסף יצא לאור ב-2008 על ידי חברת התקליטים דריה תקשורת. באותה שנה שרית הוציאה 2 אלבומים אוסף "האוסף הקצבי" ו"האוסף השקט" לאחר כמה חודשים הוחלט להוציא אלבום אוסף נוסף כמין פרויקט להילחם בתופעת הדיסקים המזויפים והופץ על ידי חברת דריה תקשורת בעיקר בתחנות דלק וקיוסקים במחיר מוזל. רוב השירים מופיעים באלבומים האוסף הקצבי והאוסף השקט. Sarit Hadad = שרית חדד* - האוסף = The Collection, באתר Discogs (באנגלית) אותו שיר מופיע באלבום האוסף הקצבי אותו שיר מופיע באלבום האוסף השקט
You Don't Know Me (שיר של ג'קס ג'ונס)

"You Don't Know Me" (בעברית: "אתה לא מכיר אותי") הוא שיר של הדי ג'יי ומפיק התקליטים האנגלי ג'קס ג'ונס בהשתתפות הזמרת הבריטית ריי. השיר מסמפל את קו הבס של הלהיט של .A.N.D.Y. vs. Booka Shade משנת 2005 "Body Language", והוא יצא להורדה דיגיטלית בהממלכה המאוחדת ב־9 בדצמבר 2016, באמצעות חברת פולידור רקורדס בבריטניה. השיר הגיע בשיאו למקום השלישי במצעד הסינגלים הבריטי. סרטון עם מילות השיר ושמע יצא לראשונה ליוטיוב ב־8 בדצמבר 2016, בחשבון ה־YouTube הרשמי של ג'קס ג'ונס. גרסה חיה של השיר הועלתה אף היא, שבה הופעת קמע של הראפר הבריטי סטורמזי (Stormzy). ביוטיוב צבר השיר למעלה מ-200 מיליון צפיות. מידע על היצירה "You Don't Know Me" באתר מיוזיק בריינז מידע על הסינגל "You Don't Know Me" באתר מיוזיק בריינז מידע על היצירה "You Don't Know Me" באתר Discogs מילות השיר "You Don't Know Me" באתר Genius סרטון השיר "You Don't Know Me" באתר יוטיוב Whitener, Mason (14 בדצמבר 2016). "Don't Sleep on Jax Jones Latest Single "You Don't Know Me" [LISTEN]". EDM.com. אורכב מ-המקור ב-11 בפברואר 2017. נבדק ב-3 במאי 2017. {{cite web}}: (עזרה) YOU DON'T KNOW ME - VIDEO
אדריכלות טמפלרית

סגנון בנייה טמפלרי או אדריכלות טמפלרית היא סגנון הבנייה של מבני חברי התנועה הטמפלרית שהתיישבה במושבות בארץ ישראל במחצית השנייה של המאה ה-19. מבנים אלה התאפיינו במאפיינים קבועים, שהתבססו על מבנה בית העם הטמפלרי שנבנה במושבה הגרמנית בחיפה בשנת 1869. מבנה בית העם הטמפלרי שימש דגם לבניית המבנים הטמפלריים ברחבי הארץ. הבנייה הייתה, כמקובל באותה עת, בנייה באבן, כאשר המוטיבים שבה כללו מוטיבים גרמניים אירופיים המשולבים במוטיבים של קשתות מזרחיות. מבין המאפיינים המקובלים היה גמלון הבית, המצוי כמעט בכל המבנים הטמפלריים, כתובת בפתח הבית - בדרך כלל ציטוט מהתנ"ך בעל משמעות למשפחה שהתגוררה בבית, וכן מרפסת מעל פתח הבית. את הבנייה הטמפלרית אפיינו מספר סוגי גמלונים ובהם גמלון המכסה רק חלק מרוחב הבית, גמלון על צד הבית, גמלון על חזית הבית וכן צורות גמלון שונות, שהנפוצה בהן היא צורת המשולש. גמלון מעל פתח המבנה גמלון בצד המבנה גמלון משונן דמוי חומה מבנה המרפסות האופייני היה מרפסת עץ אשר קירתה את המבואה של הבית. מרפסת אופיינית מעל המבואה מרפסות אופייניות מעל כל פתח הטמפלרים נהגו להציג בחזית בתיהם, מעל דלתות הכניסה לביתם כתובות. לרוב מדובר היה בפסוקים מהתנ"ך או מהברית החדשה. לעיתים היה מצוין שם המשפחה בבעלותה היה הבית, ושנת הבנייה. "אם אשכחך ירושלים תשכח ימיני" המצוי על פתח בית העם הטמפלרי בחיפה, ומסמל את השאיפה של הטמפלרים להתיישב בארץ ישראל. הכתובת בבית העם הטמפלרי כתובת טמפלרית אופיינית - שדרות בן-גוריון בחיפה "EBEN EZER 1893" המצוי על בית דיק. ככה"נ משמעות הכתובת היא "אבן העזר" - ציטוט מתוך ספר שמואל א', פרק ז', פסוק י"ב: ויקח שמואל אבן אחת וישם בין המצפה ובין השן ויקרא את שמה אבן העזר ויאמר עד הנה עזרנו ה'. מאפיין נוסף של הבנייה הטמפלרית הוא מבנה מדרגות חיצוני. בית רחל - מבנה המדרגות המשוחזר (במבנה המקורי המדרגות פנו במקביל לבית ולא כפי שהן כיום, בניצב לו). בית במושבה הגרמנית בחיפה המשמש כיום כבניין העמותה לתיירות ונופש חיפה המושבה הגרמנית בחיפה כרמלהיים (כיום מרכז הכרמל בחיפה) המושבה הגרמנית (ירושלים) (עמק רפאים) שרונה (הקריה בתל אביב) וילהלמה (מושב בני עטרות) ולדהיים (מושב אלוני אבא) ביתלהם (מושב בית לחם הגלילית) ולהאלה ביפו Dan Goldman, The Architecture of the Templers in their Colonies in Eretz-Israel, 1868-1948, and thier Settlements in the united States, 1860-1925.(הקישור אינו פעיל), Union Institute and University, School of Interdisciplinary Arts and Sciences, Cincinnati, Ohaio, 2003. דוד קרויאנקר, המושבה הגרמנית ועמק רפאים, הוצאת כתר, 2008. ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
טארגט

תאגיד טארגט (באנגלית: Target Corporation) הוא תאגיד חנויות כלבו אמריקאי. זוהי החברה הקמעונאית השמינית בגודלה בארצות הברית, והיא מהווה מרכיב במדד S&P 500. נכון ל-2 בפברואר 2019, טארגט מפעילה 1,844 חנויות ברחבי ארצות הברית. החברה הוקמה על ידי ג'ורג' דייטון, נקראה במקור בשם Goodfellow Dry Goods ביוני 1902, לפני ששמה שונה ל-Dayton's Dry Goods בשנת 1903, ואחר כך לחברת דייטון בשנת 1910. חנות טארגט הראשונה נפתחה ברוזוויל, מינסוטה בשנת 1962. חברת האם קיבלה את שמה חברת דייטון בשנת 1967. התאגיד הפך לתאגיד דייטון-הדסון לאחר שהתמזג עם חברת JL הדסון בשנת 1969 והחזיק בבעלותו מספר רשתות כלבו של דייטון, הדסון, מרשל פילדס ומרווין. חברת האם קיבלה את השם תאגיד טארגט בשנת 2000 ונפרדה מרשתות הכלבו האחרונות שלה בשנת 2004. טארגט ביססה את מעמדה כחטיבת שעות היום של תאגיד דייטון-הדסון בשנות השבעים; היא החלה להרחיב את הרשת בפריסה ארצית בשנות השמונים והציגה פורמטים חדשים של חנויות תחת המותג טארגט בשנות התשעים. החברה הצליחה בשל מיצוב זול בענף. החברה דורגה ב-2018 כמספר 39 ברשימת Fortune 500 של התאגידים הגדולים בארצות הברית לפי הכנסות כוללות. טארגט מוכרת לעיתים קרובות בזכות הדגש על "צורכיהם של הקונים הצעירים ומודעי הדימוי", ואילו יריבתה וולמארט נשענת יותר על האסטרטגיה של "מחירים נמוכים תמיד". לוגו טארגט, 1962–1967 לוגו טארגט, 1968–הווה לוגו טארגט, שימש כלוגו ראשי בין השנים 1975–2004 ולוגו משני בין השנים 2004–2018 לוגו טארגט, 2004–2018 לוגו טארגט, 2018 – הווה סמל טארגט גרייטלנד, 1990–2006 לוגו SuperTarget, 2006–1995 לוגו SuperTarget שני, GMT לוגו CityTarget, 2015–2012 לוגו TargetExpress, 2015–2014 לוגו של Super Target, 2018–2004 מדיה וקבצים בנושא טארגט בוויקישיתוף אתר האינטרנט הרשמי של טארגט (באנגלית) טארגט, ברשת החברתית פייסבוק טארגט, ברשת החברתית אקס (טוויטר) טארגט, ברשת החברתית אינסטגרם טארגט, ברשת החברתית טיקטוק טארגט, סרטונים בערוץ היוטיוב טארגט, הבלוג הרשמי טארגט, באתר פינטרסט טארגט, באתר אנציקלופדיה בריטניקה (באנגלית) מידע עסקי על חברת טארגט באתרים Yahoo! Finance • MarketWatch • CNN Money • Bloomberg Business (באנגלית) טארגט, בגוגל פיננסים טארגט, באתר Crunchbase (באנגלית) טארגט, באתר EDGAR של הודעות ל-SEC (באנגלית) "STORES Top Retailers 2017 - STORES: NRF's Magazine". STORES: NRF's Magazine (באנגלית אמריקאית). נבדק ב-2018-12-01. Tuttle, Brad. "Why Target Is Focusing on Millennials and Cities Instead of Suburban Moms". נבדק ב-12 באוקטובר 2016. {{cite news}}: (עזרה) "Fortune 500 Companies 2018: Who Made the List". Fortune (באנגלית אמריקאית). נבדק ב-2018-11-10. Leinward, Paul; Mainardi, Cesare (15 בדצמבר 2010). "Why Can't Kmart Be Successful While Target and Walmart Thrive?". Harvard Business Review. Harvard Business Publishing. נבדק ב-17 במרץ 2016. {{cite web}}: (עזרה)
אליפות העולם באופני כביש - עלית גברים

מקצה העלית גברים באליפות העולם באופני כביש הוא המקצה הראשי באליפות ונחשב לאירוע השיא בה. המנצח זוכה ללבוש את חולצת הקשת במשך העונה הבאה. בניגוד למרוצים אחרים, התחרות הזו היא תחרות לאומית, לכן הרוכבים מייצגים את הנבחרות שלהם ולא את הקבוצות שלהם. האליפות הראשונה התקיימה בנורבורגרינג, גרמניה, 1927. אלפרדו בינדה(אנ') מאיטליה ניצח בה. האליפות מתקיימת בסוף עונת האופניים, לרוב אחרי הוואלטה אספנייה ולפני הג'ירו די לומברדיה. רוכב שמנצח באותה עונה בג'ירו ד'איטליה, בטור דה פראנס ובאליפות זוכה בתואר הלא הרשמי - "הכתר המשולש". עד כה רק שלושה רוכבים הצליחו לזכות בתואר, אדי מרקס (1974), סטפן רוץ'(אנ') (1987) וטאדיי פוגאצ'אר (2024). אלפרדו בינדה (1927, 1930, ו-1932), פטר סאגאן (2015–2017), אוסקר פריירה (1999, 2001, 2004), ריק ואן סטינברגן(אנ') (1949, 1956–1957), ואדי מרקס (1967, 1971 ו-1974) הם שיאני הניצחונות באליפות. אלחנדרו ולוורדה הוא הרוכב עם כמות המדליות הכי גבוהה, 7. 4 מהן מארד, 2 מהן מכסף ו-1 מהן מזהב. מדיה וקבצים בנושא אליפות העולם באופני כביש - עלית גברים בוויקישיתוף כולל את גרמניה הנאצית ואת מערב גרמניה כולל את ברית המועצות
המיטב (אלבום של שרית חדד)

המיטב הוא אלבום האוסף השני של הזמרת-יוצרת הישראלית שרית חדד. האלבום כפול וכולל 40 שירים. בשנת 2011 שרית חדד הוציאה את האלבום ה-20 שלה. שרית הייתה אמורה להוציא את האלבום ה-21 מתוכו הוציאה את הסינגלים "יפה יפה", "לינדה" ו-"כמה כמה". בסופו של דבר, האלבום ה-21 שלה נדחה ובמקומו יצא אלבום המיטב. הסינגלים לא נכנסו לאלבום המיטב וגם לא לאלבום ה-21. לאלבום נכנס השיר "אינטליגנציה" שהיה אמור להיכנס לאלבום ה-20. המיטב - תקליטור 1 המיטב - תקליטור 2
מפרצון היידן

מפרצון היידן (באנגלית: Haydn Inlet) הוא מפרצון מלא קרח בחוף המערבי של האי אלכסנדר, שבאנטארקטיקה. המפרצון ממוקם בין הדום הקרח מוצרט והדום הקרח הנדל. מפרצון שוברט מצוי מדרום למפרצון היידן, והרי לאסוס בסמוך מצפון למפרצון. אורכו של המפרצון (כניסתו אל תוך האי) 50 קילומטרים; רוחבו של המפרצון (רוחב פתחו) 22 קילומטרים. המפרצון נצפה לראשונה מהאוויר ומופה באופן גס בין השנים 1939–1941 על ידי השירות האנטארקטי של ארצות הברית. המפרצון מופה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960. שמו של המפרצון ניתן לו על ידי הוועדה המייעצת לשמות אנטארקטיים של בריטניה. המפרצון נקרא על שמו של המלחין האוסטרי יוזף היידן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • Defense Mapping Agency 1992, Sailing Directions (planning Guide) and (enroute) for Antarctica, P 379 מפרצון היידן באתר הסקר הגאולוגי של ארצות הברית מפרצון היידן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי על מתן שמות אתרים באזור
תנ"ך מורגן

תנ"ך מורגן (באנגלית: Morgan Bible), המכונה גם התנ"ך הצלבני (the Crusader Bible) או תנ"ך מצ'יופסקי (Maciejowski Bible), הוא ספר תנ"ך מאויר בכתב יד מימי הביניים ממנו שרדו 46 עמודים. הספר מורכב מציורים מיניאטוריים של אירועים מהתנ"ך, שנקבעו בנוף ובמנהגים של צרפת מהמאה השלוש עשרה, המתוארים מנקודת מבט נוצרית. האיורים מוקפים בטקסט בחמש שפות: לטינית, פרסית, ערבית, יהודית-פרסית ועברית. ארבעים ושלושה דפים עמודים נמצאים בספריית מורגן בניו יורק (סימון Ms M. 638), שני עמודים בספרייה הלאומית של צרפת (סימון MS nouv. Acq. Lat. 2294). ועמוד בודד נמצא במוזיאון פול גטי, לוס אנג'לס (סימון MS 16). על פי החשד, שני עמודים חסרים מהיצירה המקורית. ציורי הספר מתרכזים בסיפורי מלכים, ובמיוחד דוד. במקור הספר כלל רק תמונות המאורגנות בקצב ויזואלי עקבי מדף לדף, אך הספר התגלגל לידיים שונות שהוסיפו לתמונות תיאורים בחמש שפות: לטינית, פרסית, ערבית, יהודית-פרסית ועברית. חלק מהתיאורים אינם תואמים לציורים. המחשבה המקובלת היא שהספר נוצר בפריז באמצע שנות ה-1240 עבור לואי התשיעי, מלך צרפת. הצעה של אליסון סטונס, בה תמכו מומחים נוספים כמו פרנסואה אבריל, לפיה הספר אויר בצפון צרפת, בסביבות 1250 לא זכתה לתמיכה רחבה. אבנר בן נר (בירוק) לוקח את מיכל מפלטיאל בן ליש רצח איש בושת יואב בן צרויה צר על העיר אבל בית מעכה ובא בדברים עם האישה החכמה מהעיר כדי שתסגיר את שבע בן בכרי בני בנימין חוטפים את בנות ישראל המחוללות בכרמים בשילה, בהתאם להסכמה שהושגה עם יתר השבטים מנוח ואשתו העקרה מעלים קורבן דוד בורח מירושלים וציבא נער מפיבושת בא לקראתו מדיה וקבצים בנושא תנ"ך מורגן בוויקישיתוף "Maciejowski Bible". www.keesn.nl A Masterpiece of Sensuous Communication: The Morgan Bible of Louis IX Medieval Tymes: The Maciejowski Bible Morgan Library & Museum Online Exhibition Inscriptions about inscriptions patronage Stones, Allison (2005), "Questions of style and provenance in the Morgan Bible", Between the Word and the Picture, Princeton
שיר לפידים

שיר לפידים (באנגלית: Torch song) הוא שיר אהבה סנטימנטלי, בדרך כלל כזה שבו הזמר מקונן על אהבה נכזבת או אבודה, בין אם צד אחד מתעלם מהקיום של הצד השני, הצד האחר המשיך הלאה בחייו, או כאשר רומן רומנטי השפיע על היחסים ביניהם. מקור המונח באנגלית הוא הניב "To carry a torch". טומי לימן השתמש במונח זה בשבחו של השיר "My Melancholy Baby" (אנ').‏ המונח מצוטט גם במפורש בשיר "Jim" (אנ'), שמוכר בגרסאותיו השונות ששרו הזמרות בילי הולידיי, שרה ווהן ואלה פיצג'רלד: ‎"Someday, I know that Jim will up and leave me But even if he does you can believe me I'll go on carryin' the torch for Jim. I'll go on lovin' my Jim."‎ שירת לפידים היא יותר נישה מאשר ז'אנר ויכולה לסטות מסגנון השירה המסורתי שמושפע מג'אז. המסורת האמריקאית של שירת הלפידים נשענת בדרך כלל על המבנה המלודי של הבלוז. דוגמה לאלבום שכולל שירי לפידים הוא האלבום של בילי הולידיי מ-1955, "Music for Torching" (אנ'). בלדת רוק שירי לפידים באתר AllMusic Smith, L.: Elvis Costello, Joni Mitchell, and the Torch Song Tradition, p. 9. Praeger Publishers, 2004. Allan Forte, M. R.: Listening to Classic American Popular Songs, p. 203. Yale University Press, 2001. Shanaphy, Edward (ed.). "My Melancholy Baby". Piano Stylings of the Great Standards. p. xi. ISBN 978-1-929009-14-5. ארכיון מ-2014-01-23. נבדק ב-2020-01-29.
Physical (שיר של דואה ליפה)

Physical (בעברית: פִיזִיקָלִי) הוא סינגל שהוקלט על ידי הזמרת-יוצרת הבריטית דואה ליפה, מתוך אלבומה השני Future Nostalgia. השיר יצא לאור ב-31 בינואר 2020, כסינגל השני מתוך האלבום על ידי חברת תקליטים וורנר רקורדס. ב-20 בינואר 2020, רמזה ליפה בעמוד הטויטר שלה "תזכרו את הסימנים ..." לאחר יממה צייצה גם "עוד יום קרוב יותר". יומיים לאחר מכן פרסמה תמונות של עצמה רוקדת בליווי מילות השיר המשוערות. ב-24 בינואר, חשפה ליפה את עטיפת האלבום ותאריך היציאה. בסמוך לצאתו כסינגל, עלה השיר לרשת הזרמת המדיה ספוטיפיי. מידע על היצירה "Physical" באתר מיוזיק בריינז מידע על הסינגל "Physical" באתר מיוזיק בריינז מידע על היצירה "Physical" באתר Discogs מילות השיר "Physical" באתר Genius סרטון השיר "Physical" באתר יוטיוב דואה ליפה, שרה הדסון, ג'ייסון אביגן, קלרנס קופי Don't Start Now - Single by Dua Lipa (באנגלית אמריקאית), נבדק ב-2019-12-19 BBC - Radio 1 Playlist, BBC (באנגלית) Remember the signs..., twitter (באנגלית) another day closer, twitter (באנגלית) PHYSICAL - JAN 31ST!!!!!, twitter (באנגלית) Physical, נבדק ב-2020-01-31 Certificazioni - FIMI, www.fimi.it (באיטלקית) Gold & Platinum, RIAA (באנגלית) BEA CERTIFICADOS – Pro-Música Brasil, pro-musicabr.org.br "British single certifications – Dua Lipa – Physical". British Phonographic Industry. Retrieved 20 March 2020. Select singles in the Format field. Select Silver in the Certification field. Type Physical in the "Search BPI Awards" field and then press Enter. The Official New Zealand Music Chart, THE OFFICIAL NZ MUSIC CHART (באנגלית) Música, El portal de, Physical - Dua Lipa | EPDM (באנגלית אמריקאית), נבדק ב-2020-07-24 "Top AFP/Audigest - Semana 20 de 2020" (PDF) (in Portuguese). Associação Fonográfica Portuguesa. p. 4. Archived (PDF) from the original on 21 May 2020. Retrieved 21 May 2020. Les certifications, SNEP (בצרפתית) https://twitter.com/dualipa/status/1222602641018015744, Twitter BBC - Radio 1 Playlist, web.archive.org, ‏2020-01-31 Singles To Radio, The Music Network DUA LIPA "Physical" | (Radio Date: 14/02/2020), radiodate.it (באנגלית) Mamamoo's Hwa Sa and Dua Lipa Team Up For K-Pop Remix of 'Physical': Listen, www.billboard.com, ‏2020-03-18 (באנגלית) Physical (Remixes) - EP by Dua Lipa, Apple Music (באנגלית) Physical (Alok Remix) - Single by Dua Lipa, Apple Music (באנגלית)
פעם בחיים (אלבום)

פעם בחיים (מוכר גם כ"פעם בחיים הופעה חיה באצטדיון בלומפילד") הוא אלבום הופעה של שרית חדד שיצא במשותף עם ניקוס ורטיס ואייל גולן. ביוני 2014, לראשונה על הבמה הופיעו הזמר אייל גולן ביחד עם הזמרת שרית חדד. למופע הצטרף גם ניקוס ורטיס. בעקבות הצלחת מופע זה יצא בספטמבר 2014 דיסק, DVD, וגם מהדורה מיוחדת למופע דיסק+DVD. במופע שרית חדד שרה גם את השיר תלך כפרה עלי, מתוך האלבום אשליות מתוקות ואייל גולן שר את השיר גבר מאהוב מתוך האלבום ימים יגידו. השירים לא נכנסו לאלבום או ל־DVD. לDVD נכנסו 2 רצועות בונוס שלא נמצאים באלבום: אתה תותח ואני מקוה. למרות הצלחת מופע זה, ניקוס ורטיס תבע את חברת ההפקה של גולן וחדד מכיוון שטען שהפרו זכויותיו בכך שהפיצו ללא רשותו דיסקים ו-DVD. ניקוס ורטיס הפסיד במשפט. השילוב של הופעה משותפת של גולן וחדד נמשך לאורך זמן והביא הופעות בכמה מקומות, בין היתר הופיעו במצדה ובפריז, צרפת.
אאומליבורה

אאומליבורה (שם מדעי: Eomellivora) הוא סוג נכחד של יונק טורף ממשפחת הסמוריים שחי במיוקן שלפני 11 עד 5 מיליון שנה מזמננו באמריקה הצפונית, אירואסיה ואולי גם באפריקה, שם נמצאו שרידים לא מזוהים בבירור. הסוג הוגדר לראשונה ב-1924 ובמקור כלל מין אחד - Eomellivora wimani, אשר בהמשך הפך לתת-מין של המין Eomellivora piveteaui. בהמשך נוספו עוד 4 מינים לסוג זה, כשהמין Eomellivora fricki הועבר מהסוג Hadrictis על בסיס גולגולת דומה מאוסטריה. האאומליבורה היה טורף גדול יחסית, באורך 1.1 מטר ובמשקל של 35 קילוגרם והוא היה קרובה של גירית הדבש, ממנה קיבל את שמו (מילולית: "mellivora" - שמה של גירית הדבש, עם התחילית "אאו" - שחר, כלומר: "גירית דבש השחר"), ואולי דמה מעט לגרגרן. לטורף זה היו לסתות חזקות מאוד בעלות רכס של שיניים תחתונות חזקות כמו שיני צבוע. בקדמת הלסת בלטו ניבים גדולים שאולי עזרו בהרג מהיר. יונק זה היה טורף קשוח של טרף קטן עד בינוני ואולי הוא היה אוכל נבלות. תפוצתו הרחבה מעידה על שגשוגו במשך המיוקן. מדיה וקבצים בנושא אאומליבורה בוויקישיתוף אאומליבורה, באתר האנציקלופדיה של החיים (באנגלית) אאומליבורה, באתר GBIF (באנגלית)
פלאוכירופטריקס

פלאוכירופטריקס (שם מדעי: Palaeochiropteryx) הוא סוג נכחד של עטלף שחי באירופה באמצע תקופת האאוקן לפני 48 מיליון שנה. עטלף זה הוא אחד מהקדומים שבכל העטלפים הידועים. הוא תואר לראשונה בידי החוקר השווייצרי פייר רביליוד (אנ') ב-1917 והוא כולל שני מינים. משמעות שמו ביוונית עתיקה היא: "כנף-יד עתיקה" או "עטלף עתיק" (מילולית ביוונית עתיקה: "palaios" - עתיק, "kheir" - יד, "pteruks" - כנף. המילה "עטלף" בלטינית היא "chiropteryx"). הוא התגלה בבור מסל שבהסן, גרמניה. באזור זה התגלו ממצאי יונקים קדומים רבים שחיו באירופה כמו הלפטיקטידיום, הפולידוקרקוס, הפרופלאותריום והאירוטמנדואה, וכן עופות כמו הסטריגוגיפס והגסטורניס הענק. לצידו נמצא גם עוד סוג של עטלף קדום - ארכאוניקטריס, שהשתייך למשפחה דומה. ממצאי העטלף התגלו קבורים בשלמותם כמעט עם שימור שרידי שיער, אוזניים וקרומי כנפיים שדמו לכנפי עטלפים מודרניים. הוא היה בעל אקולוקציה בדומה לעטלפי חרקים מודרניים ובקיבתו השתמרו שרידים של טרף עשים ושעירי כנף. משקלו הגיע ל-7 עד 10 גרם ומוטת כנפיו הגיע לאורך 25 עד 30 סנטימטרים והן היו רחבות אך קצרות יחסית, התאמה לתעופה ביער מתחת החופה ובין העלווה. כמו מיני העטלפים המודרניים (למעט כמה עטלפי פרי) הוא היה פעיל בלילות או לפחות בין הערביים. עטלף קדום זה שונה מהעטלפים המודרניים במספר מאפיינים והוא שייך למשפחה הקדומה Palaeochiropterygidae הקרובה למשפחות הנכחדות Archaeonycteridae ו-Icaronycteridae. שלוש משפחות אלו נחשבות לקרובות בעיקר לעטלפי הפירות אף על פי שהם היו קטנים בהרבה וניזונו מחרקים. מעריכים שמשפחה זו הייתה מאבותיהם של העטלפים אוכלי החרקים האמיתיים, אם כי יש המערערים על קשר זה. מדיה וקבצים בנושא פלאוכירופטריקס בוויקישיתוף פלאוכירופטריקס, באתר GBIF (באנגלית)
טיטאנוהירקס

טיטאנוהירקס (שם מדעי: Titanohyrax; משמעות השם: "שפן טיטאני") הוא סוג של יונק קדום בן לסדרת השפנאים, שחי מתחילת האאוקן עד תחילת האוליגוקן בצפון אפריקה. המאובנים שלו התגלו במצרים, אלג'יריה ותוניסיה והוגדרו ב-1922. ישנם חמישה מינים בסוג, אך הם השתמרו בצורה גרועה וישנן מחלוקות מדעיות בנושא. הטיטאנוהירקס היה הגדול שבכל מיני השפנים והיה גדול בהרבה מקרוביו המודרניים. לסתותיו היו בעלות שיניים טוחנות וקדם טוחנות מוגבהות ורחבות, דומות לשיני פרסתנים מתקדמים ושונות משיניהם המחודדות של השפנים המודרניים. הוא ניזון מאכילת עלים, מאחר שהעשבים עוד לא התפתחו באותה עת. המין ממצרים Titanohyrax ultimus היה הגדול שבבני הסוג ובכלל בסדרת השפנאים והוא הגיע למשקל של 600 עד 1,300 קילוגרם, גדול כמו קרנף קטן. עם זאת מינים אחרים היו קטנים יותר והמין Titanohyrax tantulus לא עלה במשקלו על 23 קילוגרם. הוא היה בעל דו-צורתיות זוויגית והזכרים היו גדולים יותר מהנקבות. שפן ענקי זה חי לאורך גדות נהר וביצות לצד מינים גדולים נוספים מקבוצת האפרותריה, כמו הבריתריום, הפלאומסטודון והארסינואיתריום. מדיה וקבצים בנושא טיטאנוהירקס בוויקישיתוף טיטאנוהירקס, באתר האנציקלופדיה של החיים (באנגלית) טיטאנוהירקס, באתר GBIF (באנגלית)
אל-כותוב א-סיתה

אל-כֻּתֻבּ אָ-סִּתָּה (בערבית: ٱلْكُتُب ٱلسِّتَّة; בתעתיק מדויק: אלכתב אלסתה; פירוש: "ששת הספרים") הם שישה ספרים אשר מכילים אוספים של חדית', אוספים אשר אוגדו על ידי שישה אימאמים מוסלמים סונים, כמאתיים שנים לאחר פטירתו של מוחמד נביא האסלאם. ששת הספרים הללו ידועים גם בכינוי "א-סחאח א-סִתה" (ערבית: الصحاح الستة), שפירושו "ששת המאומתים". אף על פי שהם חוברו כבר במאה ה-9 לספירה, הם קובצו יחדיו כשישה ספרים רק במאה ה-11. על חמישה מהספרים יש הסכמה ככלית בקרב המוסלמים הסונים, אך ישנה מחלוקת בנוגע לספר השישי. למשל, אנשי האסכולה המאלכית רואים ב"מואטה" של האימאם מאלכ אבן אנס הספר השישי, ועבורם הוא אף הראשון בחשיבותו אחרי הקוראן. ששת הספרים הם כלהלן: צחיח אל-בוח'ארי - מכיל 7,275 מסורות. צחיח מוסלם - מכיל 9,200 מסורות. סונן אבו דאוד - מכיל 4,800 מסורות. ג'אמע אל-תרמיד'י - מכיל 3,956 מסורות. סונן א-נסאאי - מכיל 5,270 מסורות. אחד משני הספרים שלהלן: סונן אבן מאג'ה - מכיל יותר מ-4,000 מסורות מואטא אימאם מאלכ - מכיל 1,720 מסורות. מדיה וקבצים בנושא אל-כותוב א-סיתה בוויקישיתוף The Six Sitta / " Al-Sihah al-Sittah" -The Authentic Books on Hadeeth, Islam Hashtag, ‏2017-05-01 (באנגלית) Sihah Sitta - Wiki, www.askislampedia.com Darbar Hazrat Miran Syed Yahya Raniwal Syedan"., www.facebook.com An Introduction to Ahadits, An Introduction to Ahadits Samer Iskandar Kidess, English Quote Poetry: Hadith - All Famous Hadith Books - Kutub al-Sittah, English Quote Poetry, ‏2015-02-25